Salma tsers afus-is Salma deg yiḍudan n baba-s , iḥmeẓ-it ɣur-s yenna : serwan-iyi yiseggasen i iԑeddan a mmi, aṭas i s ԑeddaɣ di temẓi, ddreɣ ssneɣ tiẓeḍt n tudert, ssneɣ akk lbenna n yigumma-s, akken kan i d-luleɣ rseɣ di dduḥ, ssneɣ tayri mi i lliɣ d aqcic, jemԑeɣ-d idrimen mi meqqreɣ, talliyin-agi sԑeddayeɣ-tent-id akken ma llant s tumert. temmut yemma-m seg yimi i telliḍ 3 n yiseggasen di leԑmer-im, maca teğğa-iyi agerruj ԑzizen, simmal tettimɣureḍ, simmal tettban-d ṣṣifa n yemma-m deg wudem-im am tafat n yitran deg teԑwint n waman i yersen, temlel n wul-is d leḥmala-s tettban-d deg-m, yiss-m i ṣebbreɣ iman-iw, acku d tucbiḥt am nettat, yerna tessneḍ amek i ilaq ad telḥuḍ i ddunit … 50